२०१८ इंडियन प्रीमियर लीग
२०१८ इंडियन प्रीमियर लीग किंवा आयपीएल ११ ही इंडियन प्रीमियर लीगचा अकरावा हंगाम आहे. ही क्रिकेट स्पर्धा ७ एप्रिल ते २७ मे दरम्यान खेळली जाईल. या स्पर्धेत २०१७ च्या हंगामाप्रमाणे आठ संघ खेळतील. २०१७मधील रायझिंग पुणे सुपरजायंट्स आणि गुजरात लायन्सच्या ऐवजी चेन्नई सुपर किंग्स आणि राजस्थान रॉयल्स हे संघ खेळतील. रॉयल्स आणि सुपर किंग्स संघांवर २०१६ आणि २०१७ च्या हंगामांत अवैध जुगारात आणि मॅच फिक्सिंगमध्ये भाग घेतल्याबद्दल बंदी घालण्यात आलेली होती. या स्पर्धेचे दूरचित्रवाणीवरून २०१८-२०२३ हंगामाचे प्रसारण करण्यासाठी स्टार स्पोर्ट्सने १६३ अब्ज ४७ कोटी ५० लाख रुपये बीसीसीआयला दिले आहेत.

या स्पर्धेसाठी खेळाडूंचा लिलाव २७ जानेवारी, २०१८ रोजी झाला.

मैदाने 
या स्पर्धेतील सामने नऊ मैदानांवर खेळले जातील. प्रत्येक संघ आपल्या घरच्या मैदानावर सात व पाहुणा म्हणून उरलेले सात सामने खेळेल. किंग्स XI पंजाब आपल्या घरच्या मैदानावर मोहाली येथे चार आणि इंदूर येथे तीन सामने खेळेल. स्पर्धेचा पहिला आणि अंतिम सामना मुंबईमध्ये वानखेडे स्टेडियम येथे होईल.

परदेशी खेळाडूंची सुची 
अफगाणिस्तान*  रशीद खान*  मुजीब उर रहमान

 
इ.स. २०१८ मधील क्रिकेट
भारतीय प्रीमियर लीग